УФ-м и Президентым и полномочнэ лIыкIуэу Кавказ Ищхъэрэ федеральнэ Округым щыIэ Белавенцев О. Е., КъБР-м И Iэтащхьэ КIуэкIуэ Ю. А. сымэ Правительствэм и Унэм щызэхуэзащ
КъБР-м и Правительствэм и Унэм щызэхуэзэри лэжьыгъэ Iуэхухэм щытепсэлъыхьащ Урысейм и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев О. Е., КъБР-м и Iэтащхьэ КIуэкIуэ Ю. А. сымэ.
Ахэр хэплъащ 2017 гъэм и япэ мазиплIым ди щIыналъэм и социально-экономикэ зыужьыныгъэр зэрекIуэкIам, Урысейм и Президентым 2012 гъэм и накъыгъэ мазэм къыдигъэкIауэ щыта указхэр гъэзэщIа зэрыхъум. Нэхъ хэхауэ зэIущIэм къыщаIэтащ унэ кхъахэхэм щIэсхэр къыщIэгъэIэпхъукIынымкIэ программэр дызыхуэкIуэ фокIадэ мазэм ирихьэлIэу Iэмал имыIэу гъэзэщIэн зэрыхуейр.
Апхуэдэу зэIущIэм щыхэплъащ Хэку зауэшхуэм къыщытхьа ТекIуэныгъэр илъэс 72-рэ, Къэбэрдей-Балъкъэрыр Урысейм зэрыгухьэрэ илъэс 460-рэ зэрырикъур гъэлъэпIэным зэрызыхуагъэхьэзырым.
КъБР-м и Iэтащхьэмрэ
Правительствэмрэ я
пресс-IуэхущIапIэ.
